Claude R. Eatherly

**Claude Robert "Buck" Eatherly** (2. lokakuuta 1918 Van Alstyne, Texas – 1. heinäkuuta 1978, Houston) oli yhdysvaltalainen sotilaslentäjä, sotilasarvoltaan majuri.

Eatherly osallistui kapteenin arvoisena *Silverplate*-operaatioon, ja palveli 393. raskaassa pommituslaivueessa. Se kuului 509. erilliseen pommitusrykmenttiin. Siinä koulutettiin B-29 -pommikoneiden lentomiehistöjä, atomipommin lentopudottamista varten. Nämä harjoitukset tehtiin korkealta tarkkuuspommituksina. Eatherly lensi Hiroshimaan Japaniin 6. elokuuta 1945, säähavaintokoneen päällikkönä. Eatherlyn kone: *"Straight Flush"* - (suom. *Värisuora*, tai "suora huuhtelu") lensi Hiroshimaan ennen Enola Gayn varsinaista pommituslentoa. Eversti Paul W. Tibbets teki valintapäätöksensä vasta kuultuaan tarkemmat sääolosuhteet, ennakkoon maaleiksi valittujen kaupunkien (Hiroshima, Kokura ja Nagasaki) yläpuolella Japanissa. Säätiedustelua tehtiin, koska tuulet ja pilvisyys olivat tuona ajankohtana pommituskohteiksi valituilla alueilla kovin oikullisia ja nopeasti muuttuvia. Pommituksen piti tapahtua näköhavaintojen varaisesti, eikä esimerkiksi tutkaa apuna käyttäen. Claude R. "Buck" Eatherly ohjasi säähavaintokonetta myös Nagasakiin 9. elokuuta 1945.

Wendoverissa Utahissa tehdyn koulutustoiminnan aikana kapteeni Eatherly osoittautui lentäjän taidoiltaan, esimiehenä sekä kilpailuhenkisyydeltään aggressiivisuuteen asti kovaksi tyypiksi, "liekehtiväksi teksasilaiseksi". Eatherly oli myös pinttynyt pokerin pelaaja. Välillä hän voitti, ja välistä hävisi satojen dollareitten mittaisia summia. Myös Eatherlyn alkoholinkäyttö, luvattomien ostokorttien käyttäminen ja liikennesakot olivat niin ikään aiheuttaneet ongelmia Wendoverin tukikohdan vaiheessa. Lisäksi Claude Eatherly oli villinnyt muitakin erinäisiin hurjasteluihin, kuten oman miehistönsä jäseniä: omalla pompöösillä käytöksellään.

Wendoverista 10 koneen miehistö lähti jatko-osuuden lentopommitusharjoittelulle Kuuban Havannaan. Kapteeni Eatherly oli eräitä tämän lentoryhmän johtajista. Kolmasosa laivueesta eli viisi B-29 pommituskonetta jäi miehistöineen vielä Wendoveriin, ennen siirtoa Mariaaneille Tinianiin. Siellä Tinianille, jo kokonaisuudessaan määrätylle yksikölle, lentomekaanikko Eugene Grennanin sanojen mukaan: ”Lentomiehistö tuli näkemään, kokemaan sekä voittamaan tuolle saarelle.” Sotilastukikohdassa oli vähän naispuolisia, jotka useimmat sairaanhoitajia.

*Straight Flush* hyökkäsi Japaniin 4 kertaa, sekä kapteeni Eatherly itse viisi kertaa, jolloin lainakone (*Top Secret*) oli käytössä. Näissä pommituksissa pudotettiin noin 4&nbsp;500&nbsp;kg:n painoinen niin kutsuttu *korttelipommi* eli *[[Kurpitsa (pommi)|Kurpitsa]]ksi* kutsuttu lentoase, jonka räjähde oli RDX/TNT - 2&nbsp;900 kg omamassaltaan. Kutsumanimi johtui ovaalin muodosta sekä kirkkaankeltaisesta väristä. Erään kerran, 20. heinäkuuta Eatherly yritti miehistöineen osua Japanin Keisarilliseen palatsiin, siinä kuitenkaan onnistumatta. 

Myöhempänä, majurin arvoiseksi korotettuna, Eatherly osallistui Operaatio Crossroadsiin. Siinä hän vasta itse pääsi ydinpommin räjähdysvaikutuksia havainnollisesti toteamaan. Tämä tapahtui alkuvuodesta 1946, tammikuusta heinäkuuhun. Eatherly teki yhteensä seitsemän kuljetus- ja tarkkailulentoa B-29-konetta käyttäen, esimerkiksi atomipommin räjähdysvaikutuksien tutkimukseen liittyen. Herlinin mukaan Eatherly lensi säteilypilven läpi, joten miehistö joutui tarkkailuun. Lentokone todettiin kontaminoituneeksi eli saastuneeksi.

Sodan jälkeen Air Medalilla palkittu Claude Eatherly keräsi sangen kyseenalaista julkisuutta syyllistymällä rikollisiin tekoihin kuten sekkipetoksiin ja postitoimistoihin kohdistuneisiin murtautumisiin. Ne tapahtuivat lähinnä 1950-60-luvuilla. Asiasta uutisoivat sekä Fort Worth Daily Telegram sekä Newsweek, maalis-huhtikuussa 1957. Tästä lienee saanut alkunsa niin kutsuttu urbaanilegenda mielenvikaisuuteen joutuneesta Hiroshiman pommittajapilotista. Eatherly joutui toistuvasti psykiatriseen laitoshoitoon pidätetyksi tulemisien ohella, mutta rauhoittui myöhempänä - jokseenkin suhteellisen vähää ennen kuolemaansa. Claude Eatherlya hoidettiin Wacon sotilassairaalassa Teksasissa. Hän sai niin psyyken lääkkeitä, kuin myös sähkösokkeja ja insuliinihoitoa. Hän avioitui kahden tyttären isänä, vielä vuonna 1976, kärsittyään tätä kaksi vuotta ennen kurkkusairauden, luultavasti kurkkusyövän tuottamasta äänen menetyksestä. Elämänsä viime vuodet Claude Eatherly vietti Houstonissa, jossa menehtyi syöpään 59-vuotiaana.

### Lentomiehistön C-11 jäsenet
*Miehistön normaali lentokone oli B-29 tyypin raskas nelimoottorinen pommituslentokone, lempinimeltä Straight Flush.*

*Kapt. Claude R. Eatherly, lentokoneen päällikkö ja pääohjaaja
*2. Ltn. Ira C. Weatherly, apuohjaaja
*Kapt. Francis D. Thornhill, suunnistaja (navigaattori)
*2. Ltn. Frank K. Wey, Jr, pommittaja
*2. Ltn. Eugene S. Grennan, lentomekaanikko
*Ylik. Pasquale Baldasaro, radisti
*Kers. Albert G. Barsumian, tutkaoperaattori
*Kers. Gillen T. Nicely, taka-ampuja (koneen ainut puolustusase oli perän kk:t)
*Kers. Jack Bivans, apumekaanikko (-myös elso; engl. "scanner"?)

### Katso myös
*Hiroshiman ja Nagasakin pommitukset

## Lähteet
*Herlin, Hans: *Hiroshiman lentäjät*. Suomentanut Tolsa, Heikki. Jyväskylä: Gummerus, 1961.
*Thomas, Gordon & Witts, Max Morgan: *Enola Gay – pommikone Hiroshiman yllä.* Suom. Nuuttila, Antti. Porvoo: WSOY, 1981. .
*Soili Hautamäki: *Ydintrauma - Ihminen Hiroshiman jälkeen* (Prometheus-sarja), Kustannus Oy Pohjoinen, Oulu, 1988. .

### Viitteet

## Kirjallisuutta
*Huie, William Bradford: *The Hiroshima Pilot*, alkuteos , 1964
*Silvennoinen, Martti: *Sydämenlyöntejä jälkeen Hirošiman.* Julkaisija: Kirjapaja, Helsinki, 1973. .
*Kielletty omatunto. Hiroshiman lentäjän Claude Eatherlyn ja Günther Andersin välinen kirjeenvaihto. Julkaisija: Otava, Helsinki, 1963.